Toyota Avalon

To Toyota Avalon (ιαπωνικά: トヨタ・アバロン με την προφορά Toyota Abaron) είναι ένα μεγάλων διαστάσεων 4-πορτο σεντάν αυτοκίνητο που κατασκευάζεται από την ιαπωνική αυτοκινητοβιομηχανία Toyota από τον Σεπτέμβριο του 1994 και έως το 2022 ήταν η σεντάν μπροστοκίνητη ναυαρχίδα της Toyota στις ΗΠΑ, τον Καναδά, το Πουέρτο Ρίκο και τη Μέση Ανατολή. Αρχικά κατασκευαζόταν σχεδόν αποκλειστικά στις Ηνωμένες Πολιτείες (1994 - 2022), ενώ επίσης παραγόταν και στην Αυστραλία από τον Απρίλιο του 2000 έως τον Ιούνιο του 2005, όπου και αντικαταστάθηκε επίσημα τον Νοέμβριο του 2006 από το Toyota Aurion. Από το 2019, παράγεται και διατίθεται στην Κίνα. Αντικαταστάθηκε από το 2022 στη Βόρεια Αμερική από το Toyota Crown. Στην Ιαπωνία, οι δύο πρώτες γενιές κατασκευάστηκαν ως Toyota Pronard, ενώ μετά δεν υπήρξε τρίτη γενιά.

 Πρώτη γενιά 
Το πρώτο Toyota Avalon 1995 - 1999 κύλησε από τη γραμμή συναρμολόγησης τον Σεπτέμβριο του 1994, ως μοντέλο της σεζόν (model year) του 1995, με βενζινοκινητήρα 3.0 λίτρων 1MZ-FE V6 απόδοσης 192 hp.

 Δεύτερη γενιά 
Το μοντέλο δεύτερης γενιάς 1999 - 2004 κυκλοφόρησε στις Ηνωμένες Πολιτείες, καθώς και στην Ιαπωνία, όπου ειδικά στη χώρα αυτή εξαγόταν ως Toyota Pronard. Το 2000, η Toyota Avalon έγινε το πρώτο μοντέλο της Toyota που διέθετε σύστημα δορυφορικής πλοήγησης με οθόνη αφής. Έφερε βενζινοκινητήρα 3.0 λίτρων 1MZ-FE V6 με ισχύ 210 hp.

 Τρίτη γενιά 
Με το Avalon τρίτης γενιάς 2005 - 2012, που επανακαθιέρωσε κοινή ονομασία σε όλα τα κράτη κυκλοφορίας του, υπήρξε σημαντική κάλυψη από τα συγγενικά μοντέλα της πλατφόρμας του, το Toyota Camry V6 και το Lexus ES, αν και η τρίτη γενιά του Avalon ξεχώρισε, καθώς κέρδισε σε διαστάσεις και προσέφερε επιπλέον χώρο για τα πόδια των επιβατών. Ο κινητήρας του, ήταν ο 3.5 λίτρων 2GR-FE V6 βενζίνης με ισχύ 280 hp.

 Τέταρτη γενιά 
Για την τέταρτη γενιά 2012 - 2018, το Avalon εισήχθη με πλατφόρμα απευθείας από το Lexus ES. Προσφέρθηκε με 4-κύλινδρο σε σειρά υβριδικό κινητήρα 2.5 λίτρων 2AR-FXE και συνδυαστικής ισχύος 200 hp (έκδοση Avalon Hybrid), και με βενζινοκινητήρα V6 3.5 λίτρων 2GR-FE. Από το 2013, το Toyota Avalon έγινε διαθέσιμο στις ΗΠΑ, τον Καναδά, το Μεξικό, την Ιαπωνία, τη Σαουδική Αραβία και τα Ηνωμένα Αραβικά Εμιράτα.

 Πέμπτη γενιά 
Η πέμπτη γενιά του μοντέλου μπήκε στην παραγωγή τον Απρίλιο του 2018 και κυκλοφόρησε για πρώτη φορά στις ΗΠΑ τον Μάιο, ως μοντέλο της σεζόν (model year, έτος μοντέλου) του 2019. Ειδικότερα στις Ηνωμένες Πολιτείες, το μοντέλο διακόπηκε οριστικά το 2022 και αντικαταστάθηκε από τη νέα εκδοχή Toyota Crown crossover (που μπήκε στη μαζική παραγωγή τον Ιούλιο του 2022), με αποτέλεσμα την επιστροφή του ονόματος Crown στη Βόρεια Αμερική μετά από 50 χρόνια (μετά το 1972), χωρίς να υπάρξει διάδοχος ανάλογης φιλοσοφίας, λόγω της ολοένα και εντονότερης στροφής του αγοραστικού κοινού προς τα SUV. Ωστόσο, συνεχίζει να παράγεται και να διατίθεται αποκλειστικά στην Κίνα, ξεκινώντας από το 2019, επειδή τα σεντάν διατηρούν ακόμα μια απήχηση στη χώρα αυτή.

 Πωλήσεις 
Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

ΈτοςΗνωμένες Πολιτείες ΑμερικήςΚαναδάςΚίναΑυστραλία 1994 6.559Mike Covello: Standard Catalog of Imported Cars 1946–2002. Krause Publications, Iola 2002. , p. 780–85. 1995 66.123 1996 73.070 1997 71.081 1998 77.576 1999 67.851 2000 104.078 8.788 2001 83.005 11.760 2002 69.029 8.588 2003 50.911 6.064 2004 36.460 187 5.584 2005 95.318 2.115 2.950 2006 88.938 1.408 2007 72.945 1.010 2008 42.790 380 2009 26.935 280 2010 28.390 502 2011 28.925   496 2012 29.556   (μεταξύ αυτών και 747 υβριδικά) 427 2013 70.990   (μεταξύ αυτών και 16.468 υβριδικά)1.264 2014 67.183   (μεταξύ αυτών και 17.048 υβριδικά) 996 2015 60.063   (μεταξύ αυτών και 11.956 υβριδικά) 765 2016 48.080 (μεταξύ αυτών και 8.451 υβριδικά) 586 2017 32.583  (μεταξύ αυτών και 4.990 υβριδικά) 444 2018  33.580 (μεταξύ αυτών και 8.009 υβριδικά)626 626 2019  27.767 (μεταξύ αυτών και 6.552 υβριδικά) 405 62.329 2020 18.421 (μεταξύ αυτών και 6.714 υβριδικά) 235 111.515 2021 19.460 (μεταξύ αυτών και 9.734 υβριδικά) 167 117.188 2022 12.215 (μεταξύ αυτών και 3.565 υβριδικά) 1 118.031

 Αναφορές 

 Εξωτερικοί σύνδεσμοι 

 Η επίσημη ιστοσελίδα του Toyota Avalon

Avalon
Κατηγορία:Αυτοκίνητα πολυτελείας